b'\n_START_ARTICLE_\nThach Weave\n_START_PARAGRAPH_\nBucla Thach /ThachWeave sau Beam Defense Position este o manevr\xc4\x83 de lupt\xc4\x83 aerian\xc4\x83 dezvoltat de aviatorul Marinei Militare Americane (US Navy) John Smith "Jimmy" Thach imediat dup\xc4\x83 ce SUA a intrat \xc3\xaen cel de al Doilea R\xc4\x83zboi Mondial._NEWLINE_John Smith "Jimmy" Thach a auzit \xc3\xaen 22 septembrie 1941 despre un raport al Spionajului Flotei Aeriene SUA despre extraordinara manevrabilitate \xc8\x99i vitezei ascensionale a avionului japonez Mitsubishi Zero. Chiar \xc3\xaenainte de a experimenta personal aceste calit\xc4\x83\xc8\x9bi ale avionului, a \xc3\xaenceput s\xc4\x83 dezvolte diferite tactici cu care s\xc4\x83 contracareze avantajele manevrabilit\xc4\x83\xc8\x9bii mai bune a Zero-urilor fa\xc8\x9b\xc4\x83 de avioanele F4F Wildcat mai greoaie ale americanilor. \xc3\x8en fiecare sear\xc4\x83 acas\xc4\x83 se g\xc3\xa2ndea la diferite tactici cu care s\xc4\x83 \xc3\xaenving\xc4\x83 manevrabilitate Zero-urilor pe care le testa \xc3\xaen zbor a doua zi._NEWLINE_Lucr\xc3\xa2nd noapte de noapte cu be\xc8\x9be de chibrit pe masa de buc\xc4\x83t\xc4\x83rie a dezvoltat o tactic\xc4\x83 de lupt\xc4\x83 aerian\xc4\x83 pe care a numit-o "Beam Defense Position", dar care \xc3\xaen cur\xc3\xa2nd a devenit cunoscut\xc4\x83 ca "Bucla Thach". Manevra putea fi executat\xc4\x83 de dou\xc4\x83 avioane care formau o pereche (ca \xc3\xaen figur\xc4\x83) sau de dou\xc4\x83 perechi de avioane. Atunci c\xc3\xa2nd un avion alegea unul din avioanele de v\xc3\xa2n\xc4\x83toare din pereche ca \xc8\x9bint\xc4\x83, avionul \xe2\x80\x9emomeal\xc4\x83\xe2\x80\x9d \xc8\x99i perechea sa se \xc3\xaendrepteau unul spre cel\xc4\x83lalt \xc8\x99i \xc3\xaencepeau bucla Thach. Dup\xc4\x83 ce \xc3\xae\xc8\x99i intersectau calea, se dep\xc4\x83rtau suficient unul de cel\xc4\x83lalt, ca apoi iar s\xc4\x83 se apropie unul de cel\xc4\x83lalt, \xe2\x80\x9emomeala\xe2\x80\x9d aduc\xc3\xa2nd avionul inamic \xc3\xaen fa\xc8\x9ba coechipierului s\xc4\x83u. O Bucl\xc4\x83 Thach corect executat\xc4\x83 (presupun\xc3\xa2nd c\xc4\x83 momeala a fost mu\xc8\x99cat\xc4\x83) l\xc4\x83sa pu\xc8\x9bine \xc8\x99anse de reu\xc8\x99it\xc4\x83 chiar \xc8\x99i oponentului cu capacitate de manevrabilitate cea mai mare._NEWLINE_Thach a apelat la Edward "Butch" O\'Hare, care conducea sec\xc8\x9bia a II-a a diviziei lui Thach s\xc4\x83 testeze ideea. Thach a decolat cu alte trei avioane Wildcat \xc3\xaen rol de ap\xc4\x83r\xc4\x83tori, pe c\xc3\xa2nd Butch O\'Hare conducea patru Wildcat-uri \xc3\xaen rol de atacatori. \xc3\x8encerc\xc3\xa2nd o serie de atacuri simulate, Butch a constatat c\xc4\x83 cu fiecare ocazie avioanele de v\xc3\xa2n\xc4\x83toare ale lui Thach ori \xc3\xaei ruinau atacul, ori manevrau \xc3\xaentr-o pozi\xc8\x9bie \xc3\xaen care puteau riposta. Dup\xc4\x83 aterizare Butch l-a felicitat extaziat pe Thach: "Skipper, chiar func\xc8\x9bioneaz\xc4\x83. Nu puteam s\xc4\x83 atac f\xc4\x83r\xc4\x83 s\xc4\x83 am senza\xc8\x9bia c\xc4\x83 armele unuia dintre avioanele tale s\xc4\x83 nu fie a\xc8\x9bintite asupra mea."_NEWLINE_Noua tactic\xc4\x83 de lupt\xc4\x83 aerian\xc4\x83 a lui Thach a fost verificat\xc4\x83 prima dat\xc4\x83 \xc3\xaen B\xc4\x83t\xc4\x83lia de la Midway, c\xc3\xa2nd forma\xc8\x9bia sa format\xc4\x83 din patru avioane Wildcat a fost atacat\xc4\x83 de o escadril\xc4\x83 de Zero-uri. Partenerul lui Thach Dibb, a fost atacat de pilotul japonez, care dup\xc4\x83 bucl\xc4\x83 s-a \xc3\xaentors spre Thach care a cobor\xc3\xa2t sub avionul lui Dibb \xc8\x99i a tras \xc3\xaen burta avionului inamic care se apropia, p\xc3\xa2n\xc4\x83 acesta a luat foc. Destul de repede aceast\xc4\x83 manevr\xc4\x83 a devenit un standard printre pilo\xc8\x9bii US Navy \xc8\x99i a fost adoptat\xc4\x83 \xc8\x99i de pilo\xc8\x9bii For\xc8\x9belor Aeriene ale SUA (USAAF)._NEWLINE_Aviatorii Marinei care zburau pe Wildcat-uri de pe aeroportul Henderson Field din insula Guadalcanal au adoptat de asemenea Bucla Thach/Thach Weave. Pilo\xc8\x9bii japonezi ale Zero-urilor care zburau de la Rabaul la \xc3\xaenceput au fost \xc3\xaencurca\xc8\x9bi de aceast\xc4\x83 tactic\xc4\x83 de lupt\xc4\x83._NEWLINE_Sabur\xc5\x8d Sakai, faimosul as al Japoniei relata reac\xc8\x9bia lor la manevra Thach c\xc3\xa2nd la Guadalcanal au \xc3\xaent\xc3\xa2lnit Wildcat-uri:'